2020 оны 04 сарын 21-ний өдөр Дугаар 01 Улаанбаатар хот

**2019 ОНЫ ҮЙЛ АЖИЛЛАГААНЫ БОЛОН САНХҮҮГИЙН ТАЙЛАНД ХИЙСЭН ДҮГНЭЛТҮҮД, 2020 ОНЫ БИЗНЕС ТӨЛӨВЛӨГӨӨ БАТЛАХ ТУХАЙ**

Компанийн тухай хуулийн 62 дугаар зүйлийн 62.1.9 дэх хэсэг, 2020 оны 04 сарын 21-ний өдрийн Хувьцаа эзэмшигчдийн хурлын тооллогын комиссын тогтоолыг тус тус үндэслэн ТОГТООХ нь:

1. Компанийн 2019 оны үйл ажиллагааны болон санхүүгийн тайланд хийсэн Төлөөлөн удирдах зөвлөлийн дүгнэлтийг Хавсралт №01-ээр, ТУЗ-ийн дэргэдэх Аудитын хорооны дүгнэлтийг Хавсралт №02-оор, Компанийн 2020 оны бизнес төлөвлөгөөг Хавсралт №03-аар тус тус баталсугай.
2. Тайлант оны үйл ажиллагааны ололтоо бататган, эрхэм зорилго, зорилтоо биелүүлэхэд тодорхой бодлого чиглэл боловсруулан хэрэгжүүлж ажиллахыг Төлөөлөн удирдах зөвлөлийн гишүүд болон компанийн удирдлагуудад даалгасугай.
3. Компанийн санхүү, бизнесийн үйл ажиллагаанд хийсэн Аудитын хорооны зөвлөмж, дүгнэлтийг үйл ажиллагаандаа хэрэгжүүлж ажиллахыг компанийн Санхүү, эдийн засгийн хэлтэст үүрэг болгосугай.

ХУРЛЫН ДАРГА Г.АЮУШМАА

2020 оны 04 сарын 21-ний өдөр Дугаар 02 Улаанбаатар хот

**КОМПАНИЙН ТӨЛӨӨЛӨН УДИРДАХ ЗӨВЛӨЛИЙН**

**ГИШҮҮДИЙГ СОНГОХ, ТЭДГЭЭРИЙН ЦАЛИН**

**УРАМШУУЛЛЫН ХЭМЖЭЭГ БАТЛАХ ТУХАЙ**

Компанийн тухай хуулийн 62 дугаар зүйлийн 62.1.7, 62.1.13 дахь хэсэг, 2017 оны 04 сарын 20-ны өдрийн Хувьцаа эзэмшигчдийн ээлжит хурлын тооллогын комиссын тогтоолыг тус тус үндэслэн ТОГТООХ нь:

1. Компанийн Төлөөлөн удирдах зөвлөлийн
   1. Ердийн гишүүнээр:
      1. Б.Зориг
      2. Д.Оюун
      3. Б.Болортуяа
      4. Б.Батбаатар
      5. П.Баатарцэрэн
      6. Д.Төмөр-Очир нарыг,

1.2 Хараат бус гишүүнээр:

1.2.1 Ц.Ариунаа

1.2.2 Ч.Энхтуул

1.2.3 Б.Саранцэцэг нарыг тус тус сонгосугай.

2. Төлөөлөн удирдах зөвлөлийн гишүүн, нарийн бичгийн даргын нэг сарын цалин, урамшуулыг дараах хэмжээгээр тогтоосугай. Үүнд:

2.1 Төлөөлөн удирдах зөвлөлийн дарга – 1 500 000 – 1 800 000 төгрөг

2.2 Ердийн гишүүн – 500 000 төгрөг + урамшуулал

2.3 Хараат бус гишүүн - 500 000 төгрөг + урамшуулал

2.4 Нарийн бичгийн дарга – 500 000 - 800 000 төгрөг

3. Урамшуулал олгох нөхцөлийг Төлөөлөн удирдах зөвлөл болон түүний дэргэдэх хороодын үйл ажиллагааны журамд зааснаар олгосугай.

4. Төлөөлөн удирдах зөвлөлийн гишүүд нь хууль болон бусад холбогдох дүрэм, журамд заасан эрх хэмжээний хүрээнд үйл ажиллагаагаа явуулахыг үүрэг болгосугай.

ХУРЛЫН ДАРГА Г.АЮУШМАА